***Vinden stiger*** (japansk: 風立ちぬ, Kaze tachinu) er en apansk animasjonsfilm fra 2013 skrevet og regissert av Hayao Miyazaki. Filmen er produsert av Studio Ghibli. Den er basert på Miyazakis manga *Kaze tachinu*, som igjen er løst basert på en roman av Tatsuo Hori fra 1937. Miyazaki kunngjorde først at *Vinden stiger* kom til å bli den siste filmen han laget før han pensjonerte seg, men i november 2016 kom det nyheter om at han likevel jobbet med en ny film.

*Vinden stiger* kostet 3 milliarder Yen. Dette er den første gangen siden 1988 at Hayao Miyazaki og Isao Takahata lanserer en film samtidig, den gangen med *Ildfluenes grav* og *Min nabo Totoro*. Deretter kom Miyazaki med *Vinden stiger* og Takahata med *Fortellingen om prinsesse Kaguya*.

*Vinden stiger* har i Norge en aldersgrense på 7 år.

Handling
--------

Filmen er en fiktiv biografisk film om Jiro Horikoishi (1903–1982), en kjent japansk flyingeniør, mest kjent for å ha designet jagerflyet Mitsubishi A6M Zero. I filmen følges han gjennom sine drømmer om å skape fine fly og hans drømmesamtaler med den italienske flyingeniøren grev Caproni. Han overlevde et stort jordskjelv i 1923 og traff en kvinne ved navn Nahoko, men de kommer fra hverandre i mange vanskelige år. Til sist møtes de igjen på et hotell og blir forlovet, men så skjer det noe som kanskje endrer planene deres.

Stemmer
-------

Den kjente animatøren, regissøren og skuespilleren Hideaki Anno har rollen som Jiro Horikoishi i filmen.

* Mirai Shida spiller stemmen til Kayo Horikoishi.
* Hidetoshi Nishijima spiller Honjo.
* Masakino Nishimura spiller Kurokawa.
* Mansai Nomura spiller Giovanni Battista Caproni.
* Keiko Nakeshita spiller moren til Jiro og Kayo.
* Miori Takimoto spiller Nahoko Satomi.

Produksjon
----------

Miyazaki ville egentlig lage filmen *Ponyo på klippen ved havet 2*, men hans produsent bestemte at han skulle lage en film basert på sin egen manga da den ville lære barn om mer seriøse emner.

Dokumentarfilmen *The Kingdom of Dreams and Madness* (japansk tittel: 夢と狂気の王国) fra 2013, regissert av Mami Sunada, viser rutinene til de ansatte ved Studio Ghibli, inkludert filmmakerne Hayao Miyazaki, Isao Takahata, og Toshio Suzuki mens de arbeidet med to filmer samtidig, *Vinden stiger* og *Fortellingen om prinsesse Kaguya*.

Om filmen
---------

Filmen og mangaen er basert på romanen *The Wind Has Risen* (japansk: 風立ちぬ – *Kaze Tachinu*) av Hori Tatsuo, skrevet i tiden 1936–37. Den har handling fra et sanatorium for tuberkulose i Nagano og handlingen følger den kvinnelige figurens sykdom.

Filmen fikk 89 prosent på Rotten Tomatoes. Filmen ble nominert til Oscar for beste animasjonsfilm. Filmen benytter et sitat av Paul Valey, «Le vent se leve, il faunt tender de vivre».

Hayao Miyazaki gikk av med pensjon etter filmen kom ut i 2013.

Referanser
----------

1. ↑  «*The Wind Rises* (12A)». *StudioCanal*. British Board of Film Classification. 31. mars 2014. Besøkt 9. september 2016.
2. ↑  Robles, Manuel (2013). *Antología Studio Ghibli: Volumen 2*. Barcelona: Dolmen Editorial. s. 80. ISBN 978-8415296935.
3. ↑  «Kaze tachinu». *IMDb*. Besøkt 18. desember 2015.
4. ↑  Hayao Miyazaki Works on Proposed New Anime Feature Film hos www.animenewsnetwork.com (på engelsk)

Eksterne lenker
---------------

* (en) *Vinden stiger* på Internet Movie Database Rediger på Wikidata

* (no) *Vinden stiger* hos Filmfront Rediger på Wikidata

* (sv) *Vinden stiger* i Svensk Filmdatabas Rediger på Wikidata

* (da) *Vinden stiger* i Danmark Nationale Filminstitut Rediger på Wikidata

* (en) *Vinden stiger* på AllMovie Rediger på Wikidata

* (fr) *Vinden stiger* på Allociné Rediger på Wikidata

* (nl) *Vinden stiger* på MovieMeter Rediger på Wikidata

* (en) *Vinden stiger* på Turner Classic Movies Rediger på Wikidata

* (en) *Vinden stiger* på Rotten Tomatoes Rediger på Wikidata

* (en) *Vinden stiger* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** BBC Things
 |